ABS-CBN

Ang **ABS-CBN** (isang daglat para sa dating pangalan nito, ang **Alto Broadcasting System - Chronicle Broadcasting Network**) ay isang Pilipinong himpilang pankomersiyal (*commercial broadcast network*) (na binubuo ng himpilang pantelebisyon sa pamamagitan ng terestriyal, telebisyong kable o telebisyong pansetalyt, radyo at bagong midya sa pamamagitan ng *streaming media*, internet o onlayn) at sindikasyon, tagapamahagi ng programa, at kumpanya ng produksyon (sa ilalim ng **ABS-CBN Entertainment**), na siyang pagmamay-ari ng ABS-CBN Corporation, isang kompanya sa ilalim ng Lopez Group. Nakahimpil ang kalambatan sa ABS-CBN Broadcasting Center sa Lungsod Quezon, na may mga dating tanggapan at mga pasilidad sa 25 pangunahing lungsod sa Pilipinas, kabilang ang Baguio, Naga, Bacolod, Iloilo, Cebu, at Dabaw. Angipasilidad para sa mga produksyon ng ABS-CBN ay matatagpuan sa Horizon IT Park sa San Jose del Monte, Bulacan na nagbukas taong 2018. Pormal na tinutukoy ang ABS-CBN bilang '*"The *Kapamilya* Network"**, na unang inilunsad noong 1999 at ginawang opisyal noong 2003 sa pagdiriwang ng ika-50 anibersaryo nito. na ginamit hanggang sa paglisan nito sa ere noong 5 Mayo 2020. Sa kalagitnaan nito, pinalitan ng ABS-CBN ang katukuyan nito bilang ***Kapamilya Forever'''* bilang pagsuporta sa pagpapanibago ng prangkisa nito noong 13 Mayo 2020. Ito ang pinakamalaking kalambatang pantelebisyon sa bansa kung pag-uusapan ang kita, ari-arian, at pandaigigang sakop nito. Hanggang sa kasalukuyan, ang operasyong panterestriyal ng himpilan ay suspendido dahil sa kawalan ng lisensiya at prangkisa, ngunit nagpapatuloy pa rin ang operasyon nito sa pamamagitan ng onlayn, telebisyong kable at telebisyong pansetalyt, *streaming platforms*, at iba pang himpilang panterestriyal (sa pamamagitan ng blocktime sa A2Z at TV5).

Ang ABS-CBN ay ang kauna-unahan at pinakamatandang himpilan sa Timog-silangang Asya at isa sa pinakamatandang himpilang telebisyon sa Asya. Ito rin ang nangungunang himpilang pantelebisyon sa Pilipinas na may kita na 21.2 bilyong piso sa taong pananalapi ng 2015. Ang kauna-unahang pagsasahimpapawid ng ABS-CBN ay nangyari noong 23 Oktubre 1953, bilang Alto Broadcasting System (ABS) sa DZAQ-TV, tatlong buwan lamang pagkatapos sumahimpapawid ang NHK General TV at Nippon Television sa bansang Hapon. Ito rin ang kauna-unahang kalambatang pantelebisyon na sumahimpapawid ng may kulay sa Timog-silangang Asya, kauna-unahang himpilan sa Pilipinas na pormal na naglunsad ng serbisyong pantelebisyon sa digital terestriyal, at ang kauna-unahang kalambatan sa bansa na pormal na maglunsad sa HDTV.

Ang pambansang istasyong pantelebisyon ng ABS-CBN ay ang DWWX-TV (ABS-CBN TV-2 Maynila). Dulot nito, ang kalambatan ay impormal na tinatawag bilang *Channel 2* o *Dos'' kahit na ang himpilan ay nakikita sa ibang numerong pantelebisyon sa ibat-ibang panig ng bansa. Ang kalambatan ay nagpatakbo ng mga istasyon sa bansa sa pamamagitan ng ABS-CBN Regional, isang dibisyon ng kumpanya na kumontrol sa 80 nitong istasyon sa bansa. Ang mga programa nito ay maaari ring makita sa pamamagitan ng pandaigdigan himpilang pansubskripsyon na The Filipino Channel (TFC) na mayroong tatlong milyong sambahayan na nagbabayad saan man sa mundo, kasama rin dito ang terestriyal sa Guam sa pamamagitan ng KEQI-LD. Magmula pa noong 2011, ang himpilan  ay nagpapalabas na gamit ang paraan na telebisyong digital terestriyal gamit ang ISDB-T na nagmula sa bansang Hapon, sa ilang bahagi ng bansa. Nakipagpartner rin ito sa KANTAR Media Inc. Ang ratings provider ng ABS-CBN at ibang media entity. Noong 3 Oktubre 2015, Nagsimulang mag-broadcast sa high definition sa pamamagitan ng kaakibat na direct-to-home cable at sattelite television providers. na may tinatayang wala pa sa 100 milyon na followers at subscribers sa Facebook, Twitter, Instagram, YouTube (Bagama't partnership sa ABS-CBN dapat sa YouTube at YouTube Super Stream Philippines), Kumu (sa pamamagitan ng partnership ng Pinoy Big Brother live streaming at iba pang online na palabas), at TikTok. Kabilang dito ang mga social media account ng mga dibisyon nito (kabilang ang ABS-CBN News, ABS-CBN Star Cinema, ABS-CBN Sports at ABS-CBN Star Music) at programa (kabilang ang *The Voice Philippines*, *I Can See Your Voice Philippines*, *Pilipinas Got Talent*, *Idol Philippines*, *Pinoy Big Brother*, *Your Face Sounds Familiar Philippines*, *Pinoy Boyband Superstar*, *Your Moment* at *World of Dance Philippines*) na may pangunahing account ng ABS-CBN sa buong social media ay may higit 70 milyong followers samantalang higit sa 21 milyong likes at 31 milyong followers sa Instagram. Simula noong 30 Hunyo 2021, ang YouTube channel ng ABS-CBN Entertainment ay kasalukuyang pinakana-subscribe at pinaka-pinapanood na channel sa Timog-silangang Asya sa mahigit 36.7 milyong subscriber at mahigit 44.1 bilyong view sa YouTube na higit pa sa WorkpointTV ng Thailand.

Pangunahing nakatuon ang ABS-CBN Entertainment sa pagiging isang content company, na kinabibilangan ng paggawa ng mga programa sa telebisyon, pelikula at iba pang nilalaman at pamamahagi ng aliwan.

## Kasaysayan
### Mga unang taon 
Si James Lindenberg, isang Amerikanong inhinyero at may-ari ng BEC, ang siyang pinakaunang nagsumite ng aplikasyon sa Kongreso ng Pilipinas para sa lisensya upang magtayo ng himpilang pantelebisyon noong taong 1949. Napagbigyan ang kanyang hiling noong 14 Hunyo 1950, sa ilalim ng Batas Republika Blg. 511. Dahil sa istriktong pagkokontrol sa pag-aangkat at kakulangan sa kagamitang panangkap upang makapagbukas ng himpilan sa Pilipinas noong kalagitnaan ng ika-20 siglo, sa halip na himpilang pantelebisyon, nagbukas na lamang ng himpilang panradyo si Lindenberg sa pamamagitan ng DZBC.

Si Antonio Quirino, hukom at kapatid ng noo'y Pangulong Elpidio Quirino, ay sumubok din na makakuha ng lisensiya sa Kongreso, ngunit ito ay tinanggihan. Kalaunan, bumili siya ng istaka (*stocks* sa wikang Ingles) sa BEC at kaagad nitong binili ang istakang pangkontrol nito at pinalitan ang pangalan nito mula BEC at naging Alto Broadcasting System (ABS).

Nagsimula ang operasyong pankomersiyal ng DZAQ-TV noong 23 Oktubre 1953; ang unang ganap na lisensyadong himpilang pankomersiyal sa Pilipinas. Ang unang programang umere sa himpilan ay ang isang pagsasalo-salo sa hardin sa tahanan ng mga Quirino sa Sitio Alto sa San Juan. Pagkatapos nito, umere na lagi ang himpilan mula ikaanim hanggang ikasampu ng gabi. Noong 24 Pebrero 1957, inimbitahan ng pamilya Lopez si Quirino sa bahay nito upang mag-almusal at doon ay nabili ang ABS sa pamamagitan ng isang kontrata na nakasulat sa isang table napkin. Ang pangalan ng kumpanya ay ibinalik sa Bolinao Electronics Corporation pagkatapos mabili ang ABS.), taong1958,

Dahil dito, pinalitan ang pangalan ng punong-tanggapan ng istasyon bilang "Broadcast Plaza", at ito ang naging tahanan ng tatlong istasyon ng telebisyon na kontrolado ng rehimeng Marcos. Ang unang himpilan na umokupa dito ay ang Kanlaon Broadcasting System o KBS-9 (na naging Radio Philippines Network o RPN-9 noong 1975), sa kadahilanan na ang punong-tanggapan at estudyo nito sa Roxas Boulevard (na dati ring ginamit ng ABS-CBN bago maitayo ang Broadcast Center at ibinenta sa KBS-9) ay nasira sa isang sunog noong 6 Hunyo 1973. Ang KBS-9 ay pagmamay-ari ng Marcos crony na si Roberto Benedicto, ang kanyang himpilan ay ang kaisa-isang himpilang pantelebisyon na hindi ipinasara ng gobyerno kasunod ng batas militar. Noong 1974, ang Banahaw Broadcasting Corporation or BBC-2 na pagmamay-ari din ni Benedicto, at ang Government Television or GTV-4 (later renamed as Maharlika Broadcasting System or MBS-4) na pinapatakbo ng estado, ay umokupa na rin sa Broadcast Plaza. Ang parehong istasyon o prikwensiya ay dating ginamit ng ABS-CBN bago madeklara ang batas militar. Lumipat ang BBC at RPN sa Broadcast City sa Matandang Balara, Lungsod Quezon (kasama ang kapatid nitong istasyon na Intercontinental Broadcasting Corporation o IBC) noong 1978.

### Muling pagtatatag 
Nang sumiklab ang People Power Revolution (mas kilala sa tawag na EDSA Revolution) noong unang bahagi ng 1986, at ng humina na ng tuluyan ang paghawak ni Marcos sa kapangyarihan, naisip ng mga repormista sa militar na ang istasyon ay magiging mahalaga sa pagtatagumpay ng protesta. Kaya noong alas-diyes ng umaga 24 Pebrero 1986, sumugod ang mga ito sa ABS-CBN Broadcast Center upang ito ay makuha, na tahanan noon ng MBS-4

Matapos matanggal sa pwesto si Marcos, inaprubahan ng bagong tatag na Presidential Commission on Good Government ang pagpapanumbalik ng ABS-CBN (kabilang ang prikwensiya ng Channel 2) noong Hunyo 1986 ngunit hindi kabilang sa pagpapanumbalik nito ang Channel 4. Noong 14 Setyembre 1986, bumalik na muli sa ere ang ABS-CBN sa pamamagitan ng isang espesyal na programa na "''We're back!!''", na sumahimpapawid mula sa dati nitong garahe sa Broadcast Center. Noong Enero 1987, napilitan ang istasyon na makihati sa gusali kasama ang himpilang pantelebisyon ng gobyerno sa Channel 4 (hanggang 22 Enero 1992). Noong mga panahon na iyon, kapos sa pera ang kumpanya at limitado rin ang kanilang kagamitan; ang mga espasyo ng opisina ay ginagamit na silid-pambihisan at ang iba pa nilang gamit tulad ng mga upuan, mesa, at mga telepono ay kulang sa suplay.

Matapos ang siyam na taon mula noong ito'y muling itataf, pinirmahan ni Pangulong Fidel Ramos ang Batas Republika Blg. 7966 na nagbigay sa ABS-CBN ng pangalawang prangkisang lehislatibo.

### 2020: Pandemya ng COVID-19, isyu sa prangkisa at pagsasara 
Noong 10 Marso 2020,kasunod ng padedeklara ng pandemya ng World Health Organization dulot ng COVID-19 na kumalat na rin sa bansa, pati na rin ang pagdedeklara ng *public health emergency* ni Pangulong Rodrigo Duterte matapos makumpirma ang unang *local transmission* ng COVID-19, inanunsyo ng ABS-CBN na pansamantalang ititigil ang pagpapapasok ng tagapanood sa mga taping ng kanilang mga programa, kasama ang *Magandang Buhay*, ''It's Showtime*, *ASAP Natin 'To*, *Banana Sundae* at ng ikalawang season ng lokal na bersyon ng South Korean game show na *I Can See Your Voice*, upang masiguro ang kaligtasan at kapakanan ng mga artista at pangkat sa produksyon. Ang mga nasabing programa, gayunpaman ay magpapatuloy sa produksyon ng walang madla sa kanilang estudyo.

Subalit noong 15 Marso 2020, tuluyan ng sinuspinde ng ABS-CBN ang produksyon ng kanilang mga programang panlibangan, matapos ilagay ang Kalakhang Maynila sa ilalim ng *community quarantine* (bahagyang lockdown) na kalaunan ay naging *enhanced community quarantine* sa buong Luzon. Kabilang sa mga programang naapektuhan ay ang *Pamilya Ko*, *FPJ's Ang Probinsyano*, *Make It with You'' (kalauna'y kinansela) at ''A Soldier's Heart*, na pansamantalang itinigil magmula 16 Marso 2020, hanggang Mayo/Hunyo 2020. Muling ipinalabas ng ABS-CBN ang mga serye na *100 Days to Heaven*, *May Bukas Pa*, *On the Wings of Love*, *The Legal Wife*, *Got to Believe*, *Walang Hanggan*, *Wildflower*, *Wansapanataym*, *iWant Originals Series*, *Tubig at Langis*, *Your Face Sounds Familiar Kids Season 1*, *Pilipinas Got Talent Season 6*, *Bayani*, *Hiraya Manawari* and *Sineskwela*.

Ngunit noong 5 Mayo 2020, nagbaba ng kautusang pagpapatigil sa operasyon ang Pambansang Komisyon sa Telekomunikasyon (NTC) sa ABS-CBN. At matapos ang kontrobersya dulot ng inisyal na pagtanggi ng NTC, noong una, inisyal na pinayagan ang ABS-CBN na umere sa ilalim ng pansamantalang lisensya, na sinuportahan ng Senado at Kongreso. Sa isinagawang imbestigasyon ng mga tanggapan ng gobyerno, nakita dito na walang naging pagkukulang o paglabag na ginawa ang kumpanya. Ang prangkisa nito ay nawalan na ng bisa noong 4 Mayo 2020, matapos magwakas ang 25 taong bisa nito, dulot nito, opisyal ng nagwakas ang operasyon ng ABS-CBN kinabukasan (5 Mayo 2020). Ito ang pangalawang beses na nagsara ang himpilan pagkatapos ng deklarasyon ng batas militar ni dating Pangulong Ferdinand Marcos on 23 Setyembre 1972. Napilitang isuspinde ng ABS-CBN ang operasyon ng kanilang mga *free-to-air* na istasyon (maliban sa Cine Mo!, Yey!, Kapamilya Box Office (KBO) sa pamamagitan ng isang kasunduan sa AMCARA Broadcasting Network sa Kalakhang Maynila, Laguna, Iloilo at ilang bahagi ng Baguio at ng mga tsanel sa cable, sa pamamagitan naman ng Creative Programs, isang sangay ng ABS-CBN)

Noong 10 Hulyo 2020, nagpasya ang Mababang Kapulungan, partikular ang Komite sa Prangkisang Lehislatib,o ay bumoto ng 70–11 para ibasura ang aplikasyon ng ABS-CBN para sa prangkisa, dahil umano sa mga isyu nito sa kanilang prangkisa. Nasa humigit-kumulang 12.94 porsiyento ng mga miyembro sa Kongreso ang bumoto pabor sa pagkakaroon nito ng bagong prangkisa. Dulot nito, napilitan ang kumpanya na itigil ang ilan sa mga negosyo nito dahilan upang ito ay magbawas ng empleyado sa katapusan ng Agosto 2020. Ayon sa Pangulo at punong-tagapamahala ng kumpanya na si Carlo Katigbak, mananatiling nakatuon ang kumpanya sa pagbibigay ng serbisyo publiko, kahit sa ibang paraan. Ayon sa inilabas na pagsusuri ng *Social Weather Stations* o SWS na inilabas matapos ibasura ng Kongreso ang aplikasyon ng kumpanya ay nagpakita na karamihan (75%) ng mga Pilipino ay gustong maibalik ang himpilan sa ere.

Noong 10 Setyembre 2020, nag-isyu ang Pambansang Komisyon sa Telekomunikasyon ng kautusan na magbabawi sa lahat ng prikwensiya na inokupa ng himpilan sa kadahilanang wala na itong balidong prangkisa upang magpatuloy pa na magpatakbo ng istasyon. At noong 5 Enero 2022, iginawad na ang prikwensiya ng Channel 2 at 16 (analog at digital) sa Advanced Media Broadcasting System na pagmamay-ari ng pamilya Villar.

### 2020–kasalukuyan: Paglipat sa cable, midyang digital at *content provider* 
Dulot ng mga pangyayaring ito, itinuon na ng ABS-CBN ang pokus nito sa mga *platforms* na hindi nangangailangan ng prangkisang lehislatibo. Kabilang dito ay ang distribusyon at paglilisensiyang internasyonal ng kanilang mga programa, digital at cable *platforms'', sindikasyon ng mga programa sa pamamagitan ng iba't-ibang serbisyo sa streaming at block-timing sa iba pang himpilang pantelebisyon.

Sa panayam kasama ang hepe ng ABS-CBN News na si Ging Reyes, sinabi nito na ang himpilan ay nakatakda na ilipat ang opersyon nito sa onlayn at umaasang maipagpapatuloy ng kumpanya ang kanilang magandang *performance* partikular sa pakikipag-ugnayan sa madla (audience engagement), bilang nangungunang digital na tagapagbalita sa bansa. At sa punto na tapos na ang pandemya ng COVID-19, pinaplano na ng ABS-CBN na lumikha ng mas marami pang programa bukod sa *TV Patrol* at lumikha pa ng mas marami pang bidyong pangnilalaman onlayn at iayos muli ang kasalukuyang hanay ng pambalitaan at pangkasulukuyang usapin sa hinaharap, tulad ng paggawa ng dokyumentaryo.

At sa isa pang panayam mula sa lider ng Star Magic na si Laurenti Dyogi, sinasabi nito na sila ay naghahanap ng bagong oportunidad at ninanais nitong makipagsapalaran o makisabay sa produksyong internasyonal at ang pagkakataon na lumawak pa ito sa labas ng bansa. Ninanais ng ABS-CBN at Star Magic na maging pangunahing tagapagbigay ng *content* sa loob at labas ng bansa sa pamamagitan ng pakikipagsosyo sa Netflix, WeTV iflix, Viu at iba pang paraan para sa kanilang *content*. Noong 2019, ang himpilan ay gumawa ng isang serye kasama ang Amerikanong kumpanya sa paggawa ng pelikula na Electric Entertainment na pinamagatang *Almost Paradise*. Ito ang unang subok ng kumpanya sa paggawa ng serye sa Hilagang Amerika, at nasa yugto na ng pagpaplano ang pangalawang season ng serye.

Noong 15 Hunyo 2020, inihayag ng ABS-CBN ang pakikipagsosyo nito sa GMMTV, ang nangungunang *content company* sa Thailand, dahil nakuha nila ang karapatan na iere sa telebisyon at onlayn (sa pamamagitan ng *over-the-top platform nito*) ang walong seryeng pandrama ng GMMTV na nasa wikang Filipino at ipinalabas sa Kapamilya Channel at iWantTFC. Unang umere ang sikat na boys' love (BL) romcom na *2gether: The Series*. Pati ang karugtong nito na *Still 2gether*, ay ipinalabas noong 15 Agosto 2020, na mayroon lamang isang araw na *delay* mula sa Thailand. Mas pinaigting pa ang pagsososyo ng ABS-CBN and GMMTV na inaasahang magkakaroon ito ng isang pagsasama sa produksyon sa paggawa ng pelikula, nilalamang pantelebisyon, musika at libangang live. Isa rito ay ang "*BrightWin Manila: The Virtual Fan Meet*" na ginanap sa pamamagitan ng KTX noong 5 Disyembre 2020, matapos ang tagumpay ng *Hello Stranger: The Final FanCon* dahil sa pagsikat ng seryeng boys' love (BL) sa kalagitnaan ng pandemya ng COVID-19. Both networks are also collaborating to co-produce a project starring one of *2gether: The series*' lead actors and an ABS-CBN artist under Dreamscape Entertainment. The project is currently under development.

On August 17, 2020, the drama series *Ang sa Iyo ay Akin* was the first original digital teleserye to be broadcast on Kapamilya Channel and Kapamilya Online Live during the time of the COVID-19 pandemic. Some of the scenes were shot in the ABS-CBN Soundstage inside the Horizon IT Park in Bulacan.

On April 13, 2021, ABS-CBN announced a collaboration with BBC and BBC Studios for the Philippine adaptation of *Doctor Foster*, entitled *The Broken Marriage Vow*.

In June 2021, ABS-CBN promoted the Netflix animated series *Trese* (featuring a Filipino voice cast led by Liza Soberano) by replacing the logo outside the network's headquarters in Quezon City with the logo of ABC-ZNN, a fictional media company used in the animated series.

In August 2021, ABS-CBN has acquired the animated series based on the hit mobile game *Mobile Legends: Bang Bang*, entitled *The Legends of Dawn: The Sacred Stone*. A GMMTV drama series *F4 Thailand: Boys Over Flowers* is also slated to air on the network's platforms.

#### Kapamilya Channel 
Noong 4 Hunyo 2020, inanunsyo ng ABS-CBN sa *TV Patrol* na ilulunsad nito ang Kapamilya Channel (na inilunsad noong 13 Hunyo 2020) na pansamantalang hahalili o magiging kapalit ng himpilang panterestriyal ng kumpanya, sa gayon, ipinagpatuloy na ng ABS-CBN ang produksiyon ng kanilang mga programang pandrama at *live entertainment,* kasabay nito ay ang pag-ere ng kanilang mga programang panlibangan, pang-edukasyon at programang tumatalakay sa mga pangyayari sa kasalukuyan, kabilang ang mga pelikula. Inilunsad din nito ang *high-definition counterpart* ng nasabiing tsanel sa Sky Cable and Destiny Cable Channel 167 na siya namang pumalit sa ABS-CBN HD.

#### Kapamilya Online Live 
Noong 31 Hulyo 2020, inanunsyo ng ABS-CBN ang paglulunsad ng Kapamilya Online Live, isang panlibangang tsanel na ipapalabas sa dalawang onlayn *platforms* ng walang bayad. Nagsimula itong umere noong 1 Agosto 2020, at kasalukuyang napapanood sa ABS-CBN Entertainment YouTube channel at Facebook page bilang hakbang ng himpilan sa pagpokus nito sa midyang digital. Ito ay ipinapalabas sa pormat na 1080p HD. At mayroon din itong serbisyong *video on demand* para sa mga programa nito na nagbibigay-opsyon na mapanood ang mga ito, pitong araw matapos itong umere. Sa kasalukuyan, ang ABS-CBN Entertainment ay mayroong 60 million followers sa Facebook at YouTube, .

## ABS-CBN Regional
ABS-CBN Regional (dating Regional Network Group) ay nagsilbing panrehiyong dibisyon ng ABS-CBN. Ang dibisyon na ito ay responsable sa pagpapalabas ng karamihan sa mga palabas sa mga himpilan ng ABS-CBN sa probinsya, ang lahat ng istasyon (Cebu, Bacolod at Davao) ay muling binuksan noong 1988, 16 na taon pagkatapos ito ay maipasara dulot ng batas militar. Nagkaroon ang ABS-CBN Regional ng maraming istasyon sa bawat rehiyon sa labas ng Malawakang Maynila upang masiguro na saklaw nito ang buong bansa. Ang mga himpilang lokal na ito ay mayroon ding sariling programang pambalitaan na umeere bago ang *TV Patrol* at iba pang programang panlokal na umeere tuwing Linggo. Ang paglulunsad ng programang lokal na *Kapamilya Winner Ka!* (na naging *Kapamilya, Mas Winner Ka!*) sa Visayas at Mindanao, *Bagong Morning Kapamilya* sa Hilagang Luzon (Baguio at Dagupan), ang ika-17 lokal na bersiyon ng *TV Patrol* sa Timog Katagalugan (Rehiyong IV-A), at ang ika-18 lokal na bersiyon ng *TV Patrol* sa Palawan (IV-B; kung saan may *affiliate* ang himpilan), ay nagbigay ng higit na kaugnayan sa madla sa mga rehiyon. Noong Abril15, 2011, inilunsad ng RNG ang ChoosePhilippines, ang bagong websayt na naglalayong itaguyod ang turismo sa Pilipinas sa pamamagitan ng pagbabahagi ng larawan at istorya tungkol sa mga iba't-ibang lugar, kultura, at sining sa mga isla sa Pilipinas.

Tumigil ang operasyon ng ABS-CBN Regional kasama ang labindalawang lokal na bersiyon ng *TV Patrol* at sampung programa sa umaga noong 28 Agosto 2020, matapos ang 32 taon, matapos ang pagkakabasura ng aplikasyon ng kumpanya para sa prangkisa noong Hulyo 10.

## Mga Programa
## Digital Transition
## Kompetisyon
## Kontrobersiya at Iskandalo
Sa loob ng maraming taon, ang ABS-CBN ay nasangkot sa maraming mga kontrobersya at iskandalo na kinasasangkutan ng mga talento, empleyado, at programa nito.

### Mga iskandalo at insidente ng Wowowee
### Iskandalo sa rating ng TV ng AGB Nielsen
### Pagsulat ng Amparo
Noong 22 Enero 2008, suportado ng Asia-Pacific Director na si Jacqueline Park ng International Federation of Journalists (IFJ) ang petisyon para sa writ of amparo na isinampa ng 11 empleyado ng ABS-CBN Broadcasting Corporation (pinangunahan ni Ces Oreña-Drilon) kasama ang Korte Suprema upang mamuno sa legalidad ng mga pag-aresto ng mga mamamahayag hinggil sa nabigo na paghihimagsik ng Manila Peninsula. Sinabi nito: "Sinusuportahan namin ang mga empleyado mula sa ABS-CBN sa paninindigan para sa kanilang mga demokratikong karapatan na gumana nang libre mula sa panggugulo at pananakot, lalo na mula sa mga opisyal at awtoridad ng gobyerno." Samantala, hinihiling ng Korte Suprema ang mga sumasagot na mag-file ng puna sa petisyon ng amparo sa loob ng 10 araw. Bukod dito, si Harry Roque, National Union of Journalists of the Philippines (NUJP) 's abugado ay inihayag ang pagsasampa ng isang usapin sa klase para sa injunction na may mga pinsala (Article 33, New Civil Code of the Philippines) laban sa Philippine National Police, bukod sa iba pa.

### ABS-CBN kumpara kay copyright ng Willing Willie
### Pagpapanibago ng prangkisa noong 2020
## Talababa
## Mga sanggunian
## Mga kawing panlabas
*Media Ownership Monitor Philippines - Television by VERA Files and Reporters Without Borders


Kategorya:Digital terrestrial television in the Philippines
Kategorya:Television in Metro Manila
Kategorya:Telebisyon sa Pilipinas